钦定古今图书集成/明伦汇编/官常典/第405卷 > 北齐
## 钦定古今图书集成/明伦汇编/官常典/第405卷 > 北齐

北齐仍以谒者台及鸿胪寺掌凡吉凶吊祭。

按：《隋书百官志》：“后齐制官，多循后魏，鸿胪寺置卿、少
卿、丞各一人，有功曹、五官、主簿、录事等员，掌蕃客朝
会，吉凶吊祭。”〈宋刻无祭字〉统典客、典寺、司仪等署令、丞。典
客署，又有京邑萨甫二人，诸州萨甫二人。典寺署，有
僧祗部丞一人。司仪署，又有奉礼郎三十人。

谒者台，掌凡诸吉凶公事，导相礼仪事。仆射二人，谒
者三十人，录事一人。

按：杜佑《通典》：“北齐谒者台，掌凡吉凶公事，导相礼仪，
仆射二人，谒者三十人。”　又“北齐曰鸿胪寺，有卿少
卿各一人，亦掌蕃客朝及吉凶吊祭。”